open-index/open-wikipedia-markdown huggingface dataset:
רנו סימביוז

**רנו סימביוז** (בצרפתית: **Renault Symbioz**) היא מכונית קונספט בתצורת מכונית חשמלית, שהוצגה בשנת 2017 בצרפת.

## "רנו סימביוז"
* "רנו סימביוז" הוצגה לראשונה בתערוכת המכוניות הבינלאומית הגרמנית ("International Motor Show Germany" ) בפרנקפורט ב-12 בספטמבר 2017.
* 4 דלתות, 2 דלתות אחוריות: "דלתות התאבדות" (בדגם הראשון שהוצג).
* 4 מושבים.
* 2 מנועים חשמליים.
* מנוע קדמי.
* סוג הנעה: הנעה אחורית.
* טווח סוללה חשמלית: כ-500 ק"מ.
* תאוצה בין 0–100 היא 6.0 שניות.
* בנובמבר 2017 הציגה רנו גרסה שנייה למכונית התצוגה שלה, שנקראה "סימביוז מכונית הדגמה", המסוגלת לנסוע בכבישים פתוחים ושונה ממכונית הקונספט הסטטית עם פנסים, דלתות ומושבים קונבנציונליים אמיתים. דגם "סימביוז" זה מצויד בנהיגה אוטונומית.

## גלריה

קובץ:Salão do Automóvel 2018 (45890969021).jpg | "רנו סימביוז"
קובץ:Salão do Automóvel 2018 (31932977628).jpg | "רנו סימביוז"
קובץ:Salão do Automóvel 2018 (45890968951).jpg | "רנו סימביוז"
קובץ:Salão do Automóvel 2018 (32006359338).jpg | "רנו סימביוז"
קובץ:Renault Press conference 3 – IAA 2017 by Nicolas Völcker.jpg | "רנו סימביוז"
קובץ:Festival automobile international 2018 - Renault Symbioz Concept - 007.jpg | "רנו סימביוז"
קובץ:Festival automobile international 2018 - Renault Symbioz Concept - 006.jpg | "רנו סימביוז"
קובץ:Festival automobile international 2018 - Renault Symbioz Concept - 002.jpg | "רנו סימביוז"


## ראו גם
* רנו
* רנו אלטיקה

## קישורים חיצוניים
* 

* 

## הערות שוליים

קטגוריה:מכוניות קונספט
קטגוריה:מכוניות חשמליות
קטגוריה:דגמי מכוניות שהושקו ב-2017
קטגוריה:מכוניות צרפתיות
סימביוז
כריסטופר רודי

**כריסטופר רודי** (באנגלית: **Christopher Ruddy**; נולד ב-28 בינואר 1965) הוא חוקר וסופר אמריקאי. הוא מייסד ומנכ"ל חברת התקשורת ניוזמקס מדיה, המאגד את ערוץ Newsmax.com ואת רשת Newsmax TV.

כריסטופר רודי גדל בלונג איילנד וקיבל השכלה בהיסטוריה וממשל ציבורי, בין היתר הוא למד באוניברסיטה העברית בירושלים.

## ספרים פרי עטו

* *Vincent Foster: The Ruddy Investigation* (United Publishing Company, 1996)
* *The Strange Death of Vincent Foster: An Investigation* (Free Press, Simon & Schuster, 1997. .)
* *Bitter Legacy: NewsMax Reveals the Untold Story of the Clinton-Gore Years* (NewsMax Media, 2002. .)


## קישורים חיצוניים
* 

## הערות שוליים

קטגוריה:בלוגרים אמריקאים
קטגוריה:בוגרי אוניברסיטת סנט ג'ון בניו יורק
קטגוריה:בוגרי בית הספר לכלכלה של לונדון
קטגוריה:סופרים אמריקאים
קטגוריה:מנכ"לים אמריקאים
קטגוריה:אמריקאים שנולדו ב-1965
אורמד פארמסוטיקלס

**אורמד פארמסוטיקלס** (באנגלית: ****) היא חברה ציבורית, העוסקת בפיתוח תרופות לבליעה - בעיקר כמוסת אינסולין דרך הפה לטיפול בסוכרת מסוג 2. החברה הוקמה בשנת 2006 ומשרדיה הראשיים נמצאים בירושלים. מניותיה רשומות למסחר בנאסד"ק ובבורסה לניירות ערך בתל אביב באופן דואלי.

## היסטוריה
אורמד הוקמה בשנת 2006 על ידי הביוכימאית ד"ר מרים קדרון, חוקרת בבית החולים האוניברסיטאי הדסה בירושלים, ובנה נדב קדרון. עם חברי המועצה המדעית המייעצת של החברה נמנה אברהם הרשקו, חתן פרס נובל לכימיה.

## מוצרים
מוצר הדגל של אורמד הוא כמוסת אינסולין שפותחה לטיפול בסובלים מסוכרת מסוג 2 וניתנת לבליעה. בינואר 2023, דיווחה החברה על כישלון ניסוי שלב 3 בתרופה.

בנוסף אורמד מפתחת כמוסה המבוססת על אקסנטיד שנועדה לאזן את רמות הסוכר בדם ולשלוט בתיאבון.

מוצר השלישי של אורמד הוא שילוב של כמוסת האינסולין וכמוסת האקסנטיד.

בשנת 2021 החלה החברה לפתח חיסון למחלת נגיף הקורונה SARS-CoV-2 שניתן בבליעה במקום בהזרקה.

## קישורים חיצוניים
* 

## הערות שוליים

קטגוריה:תעשיית פרמצבטיקה בישראל
קטגוריה:חברות ישראליות הנסחרות בנאסד"ק
קטגוריה:חברות הנסחרות בבורסה לניירות ערך בתל אביב
קטגוריה:ירושלים: חברות
קטגוריה:חברות ישראליות הנסחרות ביותר מבורסה אחת
כרמל אגיוס

**כרמל אגיוס** (באנגלית: **Carmel Agius**; נולד ב-18 באוגוסט 1945) הוא שופט מלטזי, מכהן כשופט במנגנון השיורי הבינלאומי לבצע דין פליליים. כיהן בעבר כנשיא המנגנון השיורי הבינלאומי לבתי דין פליליים וכשופט וכנשיא בבית הדין הפלילי הבינלאומי ליוגוסלביה לשעבר.

## ביוגרפיה
כרמל אגיוס נולד במלטה. הוא בעל תואר ראשון באנגלית, איטלקית וכלכלה מאוניברסיטת מלטה (1964). ב-1969 סיים את לימודי המשפטים באוניברסיטה זו.

אגיוס כיהן כשופט בבית המשפט לערעורים של מלטה ובבית המשפט החוקתי שלה, ושימש בהם גם כנשיא בפועל. כמו כן היה חבר המועצה לקביעת סדרי הדין בבתי המשפט של מלטה.

אגיוס הרבה לעסוק בעניינים משפטיים בינלאומיים:
* בשנים 1990–2001 היה ראש המשלחת המלטזית לכינוסי נציבות האו"ם למניעת פשע ולמשפט פלילי (United Nations Commission on Crime Prevention and Criminal Justice). הוא ייצג את ארצו בארבעה קונגרסים של האו"ם למניעת פשעים וטיפול בעבריינים (United Nations Congresses on Crime Prevention and the Treatment of Offenders).
* כיהן כראש נציבות האו"ם לגביית עדויות מילדים ושימש כיועץ לנציב האו"ם לזכויות האדם בנפאל.
* בשנים 1996–1998 ייצג את מלטה בוועדה המכינה של האו"ם להקמת בית הדין הפלילי הבינלאומי הקבוע, ולאחר מכן ייצג אותה בוועידת האו"ם שדנה בהקמת בית הדין וחתם בשם מלטה על האמנה להקמתו. כמו כן ייצג את ארצו בוועדה שהכינה את כללי סדר הדין והראיות של בית הדין.
* בשנים 1999–2008 היה חבר בית הדין הקבוע לבוררות.

אגיוס פרסם מאמרים משפטיים ושימש בוועדת המערכת של כתב העת Mediterranean Journal of Human Rights. משנת 1989 ועד 2001 ייצג את שופטי מלטה במועצה המרכזית של אגודת השופטים הבינלאומית (International Association of Judges). כמו כן שימש כסגן נשיא אוניברסיטת מלטה. בשנת 2015 הוענק לו אות כבוד - חבר מסדר ההצטיינות של מלטה.

### שופט בבתי דין בינלאומיים
בשנת 2001 נבחר אגיוס על ידי העצרת הכללית של האו"ם לכהן כשופט בבית הדין הפלילי הבינלאומי ליוגוסלביה לשעבר. הוא כיהן בהרכבים של בית הדין שבערכאה הראשונה. משנת 2009 כיהן בערכאת הערעורים על פסקי הדין של בית דין זה ושל בית הדין הפלילי הבינלאומי לרואנדה. בשנים 2011–2015 כיהן כמשנה לנשיא בית הדין ליוגוסלביה. מ-2015 כיהן כנשיא האחרון של בית הדין ליוגוסלביה עד לסיום עבודתו וסגירתו בשנת 2017.

בשנת 2012 נבחר לכהן בין שופטיו הראשונים של המנגנון הבינלאומי השיורי לבתי הדין הפליליים (International Residual Mechanism for Criminal Tribunals) . זהו בית דין פלילי בינלאומי, שהוקם על מנת לטפל בעניינים שנותרו לדיון בעקבות סיום פעילותם של בית הדין הפלילי הבינלאומי ליוגוסלביה ובית הדין הפלילי הבינלאומי לרואנדה. מקום מושבו הוא בעיר האג שבהולנד. לפני בחירתו לשופט במכניזם עסק אגיוס בניסוח כללי סדר הדין והראיות של המכניזם. בינואר 2019 מונה לנשיא המכניזם. ביוני 2020 מונה לכהונה נוספת כנשיא, עד יוני 2022.

ביוני 2022 סיים את כהונתו כנשיא, והוחלף בתפקידו כנשיא על ידי גראסיאלה גאטי מאורוגוואי.

## קישורים חיצוניים

* כרמל אגיוס, באתר המנגנון הבינלאומי השיורי לבתי הדין הפליליים

## הערות שוליים

קטגוריה:עורכי דין מלטזים
קטגוריה:שופטים
קטגוריה:שופטי בתי דין בין-לאומיים
קטגוריה:מלטזים שנולדו ב-1945
חג המולד במלחמת האזרחים האמריקאית

[ממוזער|[כרטיס חג המולד מ-1860]]
**[[חג המולד]] ב[[מלחמת האזרחים האמריקאית]]** נחגג גם בארצות הברית וגם במדינות הקונפדרציה של אמריקה, אף על פי שהיום לא הפך לחג רשמי עד חמש שנים לאחר תום המלחמה. המלחמה המשיכה להשתולל גם במהלך אירועי חג המולד. החלו שנויים בעריכת החגיגות לחיילים ולאזרחים, בנוסף לכך, החלו אנשים, כמו תומאס נאסט, להשתמש באירועי ומנהגי החג לצורכי תעמולה בזמן המלחמה כדי לשקף את אמונותיהם. בשנת 1870 הפך חג המולד לחג פדרלי רשמי, כאשר הנשיא יוליסס ס. גרנט עשה זאת, בניסיון לאחד את צפון ארצות הברית ודרום ארצות הברית.

## קרבות ופעולות צבאיות במהלך חג המולד
ביום חג המולד הראשון שנערך במהלך המלחמה אירחה משפחת לינקולן מסיבת חג מולד במהלך ערב החג.

ב-1862 ביקרה משפחת לינקולן חיילים פצועים שטופלו בבתי החולים השונים במדינה. חיילים רבים מצבא האיחוד קיבלו ב-1863 מתנות מטאד לינקולן , שהיה בנו של אב המשפחה (אברהם לינקולן) וזאת לאור העבודה שטאד התרגש מאוד כאשר אביו לקח אותו לראות את מצבם של חיילי צבא האיחוד, המתנות שנשלחו לחיילים היו במרבית המקרים ספרים ובגדים, אחת מהמתנות הידועות ביותר היו המתנה שקיבל הגרנל ויליאם שרמן במהלך מערכת סוואנה.

תרגילים צבאיים התקיימו גם ב-25 בדצמבר, הפעם הראשונה שהדבר התרחש היה ב-1861 ובמהלך חג המולד של אותה שנה התרחשו התכתשויות בווירג'יניה ובמרילנד, גם שנה לאחר מכן נערכה פשיטה של צבא הקונפדרציה בקנטקי, ב-1863 הרסו כוחות האיחוד את אספקת המלח (מצרך המלח במהלך מלחמת האזרחים  שהיה אחד מהמשאבים החשובים והנצרכים ביותר).

במהלך מלחמת האזרחים מלח היה אחד מהמשאבים הכי נצרכים וחשובים של צבא הקונפדרציה, במקביל ביישובי צפון קרוליינה ובדרום קרוליינה נערכו קרבות בין חיל האיחוד לתותחני צבא הקונפדרציה על גדות נהר סטונו וליד צ'ארלסטון.

## חגיגות
חיילים רבים ניסו לחגוג את החג במספר דרכים, החל מאכילת ארוחת חג שכללה צדפות ותפוחים ועד עריכת ירי חגיגי לקראת החג, בנוסף לכך כאירוע חריג בחג המולד של 1864 כ-90 חיילי צבא האיחוד ממישיגן חילקו לג'ורג'יאנים עניים הרבה מזון וציוד, את העגלות שהביאו את הציוד משכו פרדים (וזאת בדומה לאגדה בה איילים מושכים את מזחלתו של סנטה קלאוס).

לילדים, חג המולד השתנה במהלך המלחמה, נקנו פחות מתנות, במיוחד במדינות הדרום ההרוסות שמרבית תושביהן היו על סף העוני, בעקבות כך נכתבו סיפורי ילדים לחג המולד ברוח התקופה.

## תעמולת חג המולד במהלך המלחמה
ממוזער|הציור בו נראים בעל ואישה מתפללים, האישה בביתה ובעלה בשדה הקרב
תומאס נאסט, שהשתמש בסרטים המצוירים שלו כדי לפרסם תעמולה ברוח מדינות האיחוד, אייר כמה איורים המשקפים את המלחמה, אחד מהציורים הבולטים ביותר היה ציור שפורסם לרגל חגיגות חג המולד ב-1862, בציור נראה אישה מתפללת על עדן חלון ולידה ציור אחר של בעלה גם הוא מתפלל, אך בשדה הקרב, בגיליון הציור מוצגת השאלה האם סנטה קלאוס יתפס בעיני האמריקאים העתידיים כסנטה הרגיל, איש שמן בעל זקן לבן אבל עם נקודת תפנית, בה הוא מגיש מתנות בגרבי חג המולד לחיילי האיחוד וזאת תוך כדי שהוא מחזיק בובה של מנהיג מדינות הדרום, ג'פרסון דייוויס עם חבל קשור על צווארו (ובכך רומז על הוצאתו להורג).

## הערות שוליים

קטגוריה:מלחמת האזרחים האמריקנית
קטגוריה:חג המולד
פולקסווגן ID.4

**פולקסווגן ID.4** הוא SUV חשמלי מתוצרת חברת פולקסווגן. הדגם הוא השני שהגיע לייצור סדרתי מתוך משפחת דגמי פולקסווגן ID והוא מבוסס על פלטפורמת MEB, שבנתה החברה לרכבים החשמליים מתוצרתה. ייצור הדגם החל לאחר שכבר הוחל בייצור הפולקסווגן ID.3, אך זהו הדגם הראשון שישווק גם מחוץ לאירופה (סין וצפון אמריקה), אמור להיות הדגם החשמלי הראשון מהמשפחה שמיובא לישראל.

## פיתוח וייצור
ה-ID.4 מבוסס על דגמי הקונספט I.D. Crozz ו-I.D. Crozz II שהוצגו לראשונה ב-2017 בתערוכת הרכב הבינלאומית של שאנגחאי ותערוכת הרכב של פרנקפורט, בהתאמה. גרסת הייצור הוצגה לראשונה בתערוכת הרכב של פרנקפורט, לצד הפולקסווגן ID.3, כמחליף עתידי לדגם הטיגואן.

ייצור המכוניות החל במהלך חודש אוגוסט 2020 במפעלי החברה בצוויקאו. המסירה ללקוחות הראשונים מתוכננת לתחילת שנת 2021.

## מפרט טכני
שיווק ה-ID.4 החל עם שתי גרסאות: ה-1st וה-Max. לשתי הגרסאות מנוע חשמלי המפיק 204 כ"ס ו-32 קג"מ מאפס סל"ד, תיבה בעלת הילוך אחד וסוללת 77 קילוואט והמהירות המרבית היא 160 קמ"ש. טווח הנסיעה להטענה חלקית עומד על 320 ק"מ, בהטענה מלאה הטווח גדל עד ל-520 ק"מ.

## פולקסווגן ID.4 GTX
היא הגרסה הספורטיבית לגרסה הבסיסית שהוצגה באפריל 2021. היא כוללת עיצוב יותר ספורטיבי ושני מנועים חשמליים היוצרים הנעה כפולה המספקים יחד 300 כ"ס. התאוצה מ-0 ל-100 קמ"ש אורכת 6.2 שניות והמהירות המרבית מוגבלת אלקטרונית ל-180 קמ"ש. סוללת ליתיום-יון בקיבולת 77 קוט"ש המאפשרת טווח נסיעה חשמלי של 480 ק"מ.

## מכירות

## פולקסווגן ID.5
באוגוסט 2021 הוצגה לראשונה גרסת SUV-קופה תחת השם ID.5. המכונית זהה לחלוטין מבחינת מאפיינים ל-ID.4 ונבדלת רק במראה החיצוני.

## קישורים חיצוניים

## הערות שוליים

קטגוריה:דגמי מכוניות שהושקו ב-2020
ID.4
אדולף פדר

**אדולף (אייזיק) פדר** (בצרפתית: **Aizik Feder**; 16 ביולי 1886 – 13 בדצמבר 1943) היה צייר ומאייר יהודי-אוקראיני. הוא עבר לצרפת ב-1908, שם התגורר, עד שגורש ונרצח בתקופת שואת יהודי צרפת בידי משטר וישי. פדר ידוע כיום בזכות יצירות האמנות שצייר, בהן תיאר כלואים במחנה הריכוז דראנסי.

## קורות חיים
### ראשית חייו
200px|ממוזער|ימין|יהודי מזוקן מחזיק מגש. ציור מזמן ביקורו בארץ ישראל
אדולף נולד להורים יהודים-אוקראינים שעסקו במסחר. בשנת 1905 הצטרף פדר לארגון הבונד. מעורבותו בארגון אילצה אותו לברוח לברלין בגיל 19.

לאחר שהות בברלין עבר פדר לז'נבה, ולאחר מכן הגיע לפריז בשנת 1908, ללמוד באקדמיה ז'וליאן. באקדמיה למד ציור ועבד בסדנתו של הצייר הצרפתי, אנרי מאטיס.

### ביקור בארץ ישראל
בשנת 1926 ערך פדר מסע לארץ ישראל. בטיולו נתקל באלמנטים יהודיים רבים אותם צייר. הטיול השפיע עליו מאוד ומסע זה הניב ציורים רבים שהבולט ביניהם הוא "Juif à barbe tenant un plateau" ("יהודי מזוקן מחזיק מגש"). כשחזר פדר לפריז, הוא החזיר איתו רבים מציורים אלה, מה שהביא לו הכרה בקהילה האמנותית הפריסאית.

### כליאה ומוות
ממוזער|לפני שנשלח פדר לאושוויץ הוא צייר אסירים ושומרים במחנה המעצר דראנסי.
כשכוחות נאצים צעדו ברחבי צרפת בשנת 1942, פדר, בן 52, ניסה ליצור קשר עם תנועת ההתנגדות הצרפתית אך נתפס על ידי המיליציה הצרפתית. הוא ואשתו נעצרו ב-10 ביוני 1942 ונכלאו בכלא שֶרשֶה מִידִי ליד פריז. הוא הועבר למחנה הריכוז דראנסי בספטמבר 1942.

בדראנסי המשיך פדר לצייר ויצר דיוקנאות של הסובבים אותו, כמו האסירים ושומרים במחנה. הוא הפסיק לצייר עם גירושו לאושוויץ ב-13 בדצמבר 1943 שם נרצח. אשתו של פדר, סימה פדר, תרמה את יצירותיו של פדר שצייר בדראנסי למוזיאון בית לוחמי הגטאות עם מותה בשנת 1967.

## קריירה
הצלחתו של פדר הגיעה בשנת 1912, כאשר עבודות הנוף שלו הוצגו בתערוכת סלון הסתיו. הוא המשיך לצייר בעקבות זאת, בין היתר סדרה של 45 איורים שנוצרו לספר שירה של המשורר הצרפתי ארתור רמבו. הספר יצא בהוצאה מוגבלת של 350 עותקים בשנת 1924, אך זכה לשבחים על איוריו בצבעי מים.

מונוגרפיה על פדר נכתבה בשנת 1929 על ידי גוסטב קהן.

## קישורים חיצוניים

## הערות שוליים

קטגוריה:ציירים יהודים אוקראינים
קטגוריה:אמנים יהודים אוקראינים
קטגוריה:ציירים יהודים צרפתים
קטגוריה:ציירים שנספו במחנה ההשמדה אושוויץ
קטגוריה:ילידי 1886
קטגוריה:נפטרים ב-1943
יצאת נסיך

**יצאת נסיך** (באנגלית: **The Prince & Me**) הוא סרט קומדיה רומנטית אמריקאי משנת 2004, בבימויה של מרתה קולידג', ובכיכובם של ג'וליה סטיילס, לוק מאבלי ובן מילר.

הסרט מתמקד בפייג' מורגן, סטודנטית במכללה בוויסקונסין, המתאהבת בסטודנט בשם אדי, שמתברר כנסיך דנמרק. פייג' היא סטודנטית מצטיינת ושאפתנית, המנסה להתקבל לג'ונס הופקינס  ללימודי רפואה. אדי מגיע למכללה בניסיון להתחמק מתפקידו כנסיך. השניים מתעמתים בתחילה, אך בהמשך מתיידדים ובסוף אף מתאהבים. אדי חווה לראשונה חיים כאדם פשוט, מבלי שאיש יודע שהוא נסיך. פייג' צריכה להחליט האם היא נשארת עם אדי בדנמרק בתור בת מלוכה, או ממשיכה ללימודי הרפואה, ולשאיפתה להיות רופאה בתוכנית רופאים ללא גבולות. 

## שחקנים
* ג'וליה סטיילס כפייג' מורגן.
* לוק מאבלי כאדוארד, נסיך דנמרק/ אדי ויליאמס.
* בן מילר כסורן.
* מירנדה ריצ'רדסון כרוזלינד, מלכת דנמנרק
* ג'יימס פוקס כהרלד, מלך דנמרק.
* אלבטרה ווטסון כאיימי מורגן.

## סרטי המשך
הסרט גרר שלושה סרטי המשך ישירים לווידאו, שהופקו על ידי כותבים שונים ובמאית חדשה, כאשר קם חסקין החליפה את ג'וליה סטיילס בתפקיד פייג' מורגן: "יצאת נסיך 2: החתונה המלכותית" (2004), "יצאת נסיך 3: ירח דבש מלכות" (2008), ו"יצאת נסיך 4: הרפתקת הפיל" (2010).

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים שצולמו בקנדה
קטגוריה:אוניברסיטאות בתרבות ובאמנות
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי פרמאונט
קטגוריה:סרטי קומדיה אמריקאיים
קטגוריה:סרטי 2004
איתן קטקוסקי

**אית'ן פרנסיס קטקוסקי** (באנגלית: **Ethan Francis Cutkosky**; נולד ב-19 באוגוסט 1999) הוא שחקן אמריקאי, הידוע בעיקר בזכות תפקידיו כבארטו בסרט "התאום" וכקארל גלאגר בסדרה של שואוטיים "חסרי בושה".

## ביוגרפיה
איתן פרנסיס קטקוסקי נולד ב-19 באוגוסט 1999 בסנט צ'ארלס, אילינוי שבארצות הברית. בנם היחיד של איבון קבררה קטקוסקי, מורה, ודייוויד קטקוסקי, מהנדס תוכנת מחשבים. אמו של קטקוסקי היא ממוצא מקסיקני. 

קטקוסקי למד בבית הספר היסודי בל גרהם ובחטיבת הביניים תומפסון, שניהם בעיר הולדתו באילינוי. בתיכון למד בבית הספר התיכון סנט צ'ארלס איסט בסנט צ'ארלס, אילינוי.

## קריירה
קוטקוסקי הופיע לראשונה בתפקיד הקולנועי ראשון, כששיחק את קרל בסרט "פרד קלאוס" משנת 2007, קומדיית חג המולד בכיכובו של וינס ווהן. שנתיים לאחר מכן שיחק את בארטו בסרט האימה "התאום", בו כיכב לצד גארי אולדמן. בשנת 2010 שיחק בסרט המותחן העצמאי "הפרקליטה", בו כיכבו הילרי סוונק וסם רוקוול. 

בשנת 2011 החל לגלם את קארל גלאגר, בסדרת הטלוויזיה בהפקת שואוטיים "חסרי בושה", לצד אמי רוסום וויליאם ה. מייסי.

## חיים אישיים
ב־6 בנובמבר 2017, נעצר קוטקוסקי בגין נהיגה תחת השפעת אלכוהול בלוס אנג'לס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:דוגמנים ילדים
קטגוריה:אמריקאים שנולדו ב-1999
רות מינסקי סנדר

**רות מינסקי סנדרוביץ**' (נולדה ב-3 במאי 1926) היא סופרת וניצולת שואה. היא כתבה שלושה ספרים על קורותיה בשואה: "הכלוב", "החיים" "וגברת השואה".

## ראשית חיים
ריבקל'ה ריבה מינסקה נולדה בלודז' שבפולין לאברומלה ונחה מינסקה. ריבה נולדה ב-3 במאי 1926. היא הייתה הרביעית מבין שבעה ילדים: שאנלה, יענקלה ומלה קדמו לה; האחים מוטלה, מוישל'ה ולייבלה צעירים ממנה. אביה של ריבה, אברומלה מינסקה נפטר זמן קצר לאחר לידתו של מוישלה.

## מלחמת העולם השנייה
לפני הפלישה לפולין, אחיה הגדולים של ריבה ברחו לרוסיה כדי להימלט מעבודות כפייה. ריבה, אמה ואחיה הקטנים גורשו לגטו לודז', שם חלה האח הצעיר לייבל'ה בשחפת. ב־10 בספטמבר 1942 גורשה אמם מהגטו במהלך פשיטה של החיילים הנאצים והשאירה את ריבה לטפל באחיה הצעירים. היא אימצה אותם כדי לשמור על המשפחה, שנמשכה עד שמת האח לייבל'ה. ריבה, מוט'לה ומויש'לה רוכזו עם היהודים שנותרו בגטו ונשלחו לאושוויץ. ריבה ואחיה הופרדו בשערי המחנה.

לאחר שבוע הועברה ריבה למחנה עבודה במיטלשטיין. שם היא לקתה בהרעלת דם מחיתוך ידה, ומכיוון שהעניקה השראה לאחרים סביבה לעבוד קשה יותר, היא אושפזה במקום להיהרג. כשהחלימה היא נשלחה למחנה העבודה במחנה הריכוז גראפנורט עד סוף המלחמה. המחנה שוחרר על ידי הצבא האדום. היא עברה לארצות הברית והקימה משפחה.

## לאחר המלחמה
לאחר השחרור חזרה רות עם חברים מהמחנה ללודז'. הם גילו כי בתיהם לשעבר היו מאוכלסים על ידי אנשים שרכשו את הבתים לאחר שהיהודים גורשו למחנות. רות וחברותיה החליטו לברוח לאחר שנודע להן כי ניצולי המחנות היהודים הם יעדים לרצח. הם שהו בדירה נטושה עם ניצולים אחרים.

היא הכירה את בעלה לאחר המלחמה. הזוג הטרי התארגן להובלה למחנה עקורים בגרמניה, שם ילדו בני הזוג שני בנים. גם בזמן שהותה במחנה, התאחדה רות עם אחיה ואחיותיה (שאנלה, יענקל'ה ומלה) שנמלטו לרוסיה.

לאחר מכן המשפחה היגרה לארצות הברית, שם נולדו שני ילדים נוספים. המשפחה התיישבה בקומאק, ניו יורק ושם היא עדיין מתגוררת עם בעלה. מדי פעם היא מספרת את קורות חייה בפני תלמידים.

## יצירות שפורסמו
* **הכלוב** (מקמילן, 1986)
* **לחיים** (מקמילן, 1988)
* **גברת השואה** (מקמילן, 1999)

## קישורים חיצוניים

## הערות שוליים

קטגוריה:יהודיות פולניות
קטגוריה:אסירים בגטו לודז'
קטגוריה:סופרות יהודיות אמריקאיות
קטגוריה:סופרות פולניות
קטגוריה:מהגרות מפולין לארצות הברית
קטגוריה:יהודים שהיגרו מפולין לארצות הברית
קטגוריה:יהודים בשואה: פולין
קטגוריה:אסירים במחנה הריכוז אושוויץ
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קרל מול

**קרל מול** (בגרמנית: **Carl Moll**; 23 באפריל 1861 – 13 באפריל 1945) היה צייר אוסטרי של אר נובו, השתייך לתנועת "הזצסיון הווינאי".

## משפחתו
קרל מול היה בנו של הסיטונאי, היצרן וחבר מועצת העיר וינה יוליוס יוהאן פרנץ מול (1829–1877) ומריה מגדלנה רוזינה שמיד (1835–1919). דודו מצד אימו קרל שמיד (1837–1871), היה צייר נוף בווינה, שהשפיע עליו כבר בגיל צעיר ועורר את התעניינותו בציור.

ב-3 בנובמבר 1895 התחתן קרל מול עם השחקנית והזמרת ילידת המבורג אנה סופי ברגן (1857–1938). היא הייתה אלמנתו של צייר הנוף אמיל יקוב שינדלר, שמת בשנת 1892 וקרל מול היה תלמידו ועוזרו. אשתו הביאה שתי בנות לנישואין, אחת מהן הייתה הסופרת אלמה מאהלר-ורפל. קרל מול לא אימץ את שתי הבנות.

לו ולאשתו אנה נולדה בת ביולוגית מריה (1899–1945), לימים רעייתו של סגן נשיא בית המשפט המחוזי ריצ'רד אברסטלר.

## חייו
מול למד באקדמיה לאמנויות יפות בווינה ב-1880/1881 אצל כריסטיאן גריפנקרל. מאוחר יותר הוא הפך לתלמידו של אמיל יקוב שינדלר.

בשנת 1896 קיבל מדליית זהב קטנה בתערוכת האמנות הבינלאומית בברלין. בשנת 1897 הוא היה ממייסדי "הזצסיון הווינאי". התנועה הזאת הביאה לווינה תערוכות של אמנות מודרנית. בשנת 1901 בנה האדריכל יוזף הופמן בית דו משפחתי גדול עבור מול וקולומן מוזר ברובע ה-19 של וינה, הבית הראשון של שכונת וילות מתוכננת לאנשים עשירים. מול התגורר שם עד 1908. באותה שנה עבר לוולרגאסה 10, שם התגורר עד מותו.

בשנת 1903 ביוזמת מול הוקמה הגלריה המודרנית הממלכתית – גלריית בלוודר האוסטרית.

בשנת 1905 עזב קרל מול את תנועת הזצסיון יחד עם הקבוצה של גוסטב קלימט. הוא הפך למנהל גלריית Miethke בין השנים 1904–1912, והופיע גם כפטרון של קלימט. הוא ארגן תערוכות של אמנים בינלאומיים והביא לראשונה עבודות של וינסנט ואן גוך לווינה.

מול נודע בזכות ליטוגרפיות הצבעים הגדולות שלו וחיתוכי העץ. הסגנון של ציורי הנוף המאוחרים שלו השתנה מציור דו-ממדי של הזצסיון לציור מרחבי יותר. בשנים מאוחרות הוא עבר לאקספרסיוניזם.

## לאומנות
בשנות השלושים של המאה העשרים הפך קרל מול לנאציונל-סוציאליסט נאמן. עם זאת, במרץ 1938 לאחר סיפוחה של אוסטריה לגרמניה של היטלר, נאלצו בתו החורגת עלמה מאהלר ובעלה, המשורר פרנץ ורפל, לברוח בגלל מוצאו היהודי. כמה ימים לאחר מכן, מול לקח חמש תמונות מגלריית בלוודר בשם בתו מריה אברשטלר. מאוחר יותר מול מכר את התמונות היקרות ביותר "ליל הקיץ "של אדוורד מונק' ו"על החוף", לגלריה.

## מותו
כאשר הצבא האדום ניצח בקרב על וינה בתחילת אפריל 1945, מול כתב מכתב פרידה ב-10 באפריל עם המשפט "אני נרדם חסר תשובה, היה לי כל מה שיפה שהחיים מציעים".

שלושה ימים לאחר מכן התאבדו מול, בתו מריה וחתנו באמצעות הרעלה.

הוא נקבר בבית העלמין גרינצינג בווינה.

## גלריה

File:Carl Moll - A street in Ragusa.jpg | רחוב ברגוסה
File:Carl Moll - A View of the Bruntál Castle.jpg | אחוזת ברונטל
File:Carl Moll - Avenue.jpg | שדרת עצים
File:Carl Moll - View of the studio.jpg |הסטודיו של האמן
File:Carl Moll - Santa Maria della Salute, Venice,.jpg | בזיליקת סנטה מריה דלה סאלוטה בוונציה


## קישורים חיצוניים

## הערות שוליים

קטגוריה:חברי הזצסיון הווינאי
קטגוריה:אר נובו
קטגוריה:ציירים אוסטרים
קטגוריה:ילידי 1861
קטגוריה:אוסטרים שנפטרו ב-1945
My Brother's Keeper (Long Live G)

הוא מיני-אלבום הבכורה של הראפר האמריקאי דה-בייבי. המיני-אלבום יצא לאור ב-20 בנובמבר 2020, על ידי חברות התקליטים אינטרסקופ רקורדס וסאות' קואוסט מיוזיק גרופ. המיני-אלבום מכיל שבע רצועות שיצאו כמחווה לאחיו הגדול של דה-בייבי, גלן ג'ונסון, ששם קץ לחייו ב-3 בנובמבר 2020. המיני-אלבום מכיל הופעות אורח של מיק מיל, נו-קאפ , פולו ג'י  וטוסיי.

## רקע
ב-3 בנובמבר 2020, נפטר אחיו הבכור של דה-בייבי, גלן ג'ונסון, בגיל שלושים וארבע, לאחר ששם קץ לחייו. הוא מת מפצע יריות שגרם לעצמו. היו לו ארבעה ילדים, בן אחד ושלוש בנות. למחרת, הראפר, באמצעות הרשתות החברתיות, שיקף ושיתף בכמה שורות מתוך אחד משיריו הקודמים, ששמו "Intro", אותו הוציא בשנת 2019, בו אמר "My brother be thinkin' that we don't love him and let him struggle like we ain't family / Like I won't give up all I got to see you happy, nigga" (בעברית: "אחי חושב שאנחנו לא אוהבים אותו ונותנים לו להתמודד כאילו שאנחנו לא משפחה / כאילו שלא הייתי נותן הכל בשביל לראות אותך שמח").

### וידאו קליפים
הווידאו קליפ הרשמי של "Gucci Peacoat" הוקרן בבכורה יחד עם צאת המיני-אלבום. שלושה ימים לאחר מכן, ב-23 בנובמבר, יצא הווידאו קליפ של השיר "More Money More Problems".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2020
קטגוריה:אלבומי דה-בייבי
קטגוריה:מיני-אלבומי חברת אינטרסקופ רקורדס
אמן על הילדים

"**אָמֵן על הילדים**" הוא סינגל של הזמר-יוצר הישראלי חנן בן ארי, שיצא לאור ב-22 בנובמבר 2020.

השיר הגיע למקום הראשון במצעד השבועי של מדיה פורסט, והוא שירו הרביעי של בן-ארי שהגיע להישג זה.

## רקע וכתיבה
השיר נכתב והולחן על ידי בן-ארי עצמו, והפיק אותו תומר בירן. בשיר, הדובר עוסק באהבה לילדיו, דאגתו אליהם והציפיות שלו מהם.

## וידאו קליפ
ב-20 באוקטובר 2020, פרסם בן-ארי הכרזה על קליפ חדש, וביקש ממעריציו לשלוח לו קטעי וידאו ביחד עם ילדיהם, על מנת שיופיעו בקליפ. בסוף הקליפ מופיע חנן עם ילדיו ובנו שלום שנולד. ב-22 בנובמבר, בסמוך לצאת הסינגל עצמו, פרסם בן-ארי את הקליפ בערוץ היוטיוב שלו. תוך ימים ספורים, צבר הקליפ למעלה ממיליון צפיות והתברג במקום הראשון ברשימת "הסרטונים החמים".נכון לאוגוסט 2025 לשיר יש מעל ל-33 מיליון צפיות.

## הצלחה
השיר הגיע היישר אל המקום הראשון במצעד השבועי של מדיה פורסט, תוך שצבר כ-219 השמעות בתחנות הרדיו בישראל. ברשת הזרמת המדיה ספוטיפיי, הצליח השיר לצבור כ-43 אלף השמעות תוך כשבוע, והגיע למקום ה-67 במצעד שירי הספוטיפיי הישראלי השבועי.

השיר זכה להצלחה בזמר החסידי, אחרי שהתפרסם סרטון בו הזמר מוטי ויזל ביצע את השיר בחופה חסידית, הסרטון זכה לפרסום רב ברשת החברתית ובעקבות כך נכנס השיר לאולם החתונות החסידי. כהמשך לכך הזמר החרדי מנדי וייס הוציא גרסת כיסוי לשיר בשפת היידיש. כמו כן הזמר החסידי גרשי אורי הוציא קאבר לשיר, כן הזמר מוטי אילוביץ חיבר מילים ביידיש לשיר. לאור ההצלחה הרבה של השיר במגזר שמילי אונגר ביצע אותו ביידיש באלבום **חוזר לבמה**.

לשיר הוקדש פרק בהסכת שיר אחד.

## ביקורת
בסקירה של בן שלו מעיתון הארץ על שירי הפופ הישראליים שתוכנם מנוסח בגוף ראשון, הוא כתב שהשיר "עוסק בקן המשפחתי בצורה בנאלית, בנימה של שביעות רצון, ובמבע דיבורי. זאת בדיוק השפה של פוסטים בפייסבוק, והיא מודגשת ביתר שׂאת כשמשווים את 'אמן על הילדים' ללהיט מלפני כמה שנים, שעסק באותו נושא אבל יצא בתקופה שבה השפה של הרשתות החברתיות לא דבקה עדיין בתחביר של הפופ: 'ילד של אבא' של מוקי". דודי פטימר ממעריב אונליין, לעומתו, כתב ש"הטוטאליות והאותנטיות בטקסט ובמנגינה מוציאים מבן ארי את המיטב שבו ורוקחים את אחד השירים הגדולים שלו שילוו אותו ובעיקר אותנו עוד שנים רבות".

## מיקומי שיא

## קישורים חיצוניים
* לדף השיר באתר הספרייה הלאומית
* 
* 

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:שירים על ילדות
קטגוריה:סינגלים שהגיעו למקום הראשון במצעד העברי של מדיה פורסט
קלבייר שוונקי

**קלבייר שוונקי** (בפורטוגזית: **	Cléber Schwenck Tiene**; נולד ב-8 בפברואר 1979 בנובה איגואסו, ברזיל) הוא כדורגלן ברזילאי המשחק בעמדת החלוץ.
## קריירה
הוא גדל בקבוצת נוער של נובה איגואסו ועלה לקבוצה הבוגרת של המועדון. בשנים 2002–2003 הוא שיחק בערב הסעודית. בשנת 2004 הוא הצטרף לקבוצת בוטפוגו, אך כמו רוב הקריירה שלו עזב אותה לאחר עונה בודדת. בשנת 2007 הוא הושאל לבית"ר ירושלים בה שיחק לצד ברזילאים נוספים ז'וזה ראמליו וטוני רשל. כבר באותה עונה הוא הועבר בהשאלה לקוריאה הדרומית. בשנת 2008 קלבייר שוונקי חזר לשחק בברזיל. בשנת 2014 קבוצתו "ג'וינווילי" זכתה באליפות של ליגת משנה בברזיל. בדצמבר 2018 הוא עזב את הכדורגל המקצועי.

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני א-ריאד
קטגוריה:כדורגלני בית"ר ירושלים
קטגוריה:כדורגלני ז'ובנטודה
קטגוריה:כדורגלני בוטפוגו
קטגוריה:כדורגלני ויטוריה
קטגוריה:כדורגלני פיגיירנסה
קטגוריה:כדורגלנים זרים בישראל
קטגוריה:ספורטאים ברזילאים בערב הסעודית
קטגוריה:ספורטאים ברזילאים ביפן
קטגוריה:ספורטאים ברזילאים בישראל
קטגוריה:ספורטאים ברזילאים בקוריאה הדרומית
קטגוריה:ברזילאים שנולדו ב-1979
מדליית צ'רן

**מדליית צ'רן** (באנגלית: The **Chern Medal**) הוא פרס בין־לאומי, המכיר בהישגים מצטיינים לכל החיים ברמה הגבוהה ביותר בתחום המתמטיקה. הפרס מוענק בטקס הפתיחה של הקונגרס הבין־לאומי של המתמטיקאים (ICM), בדומה לשלושת הפרסים האחרים של האיחוד המתמטי הבין־לאומי (IMU) (מדליית פילדס, פרס נבנלינה ופרס גאוס).

מדליית צ'רן נקראת על שם המתמטיקאי הסיני המנוח שינג-שן צ'רן ומוענקת במשותף על ידי האיחוד המתמטי הבין־לאומי וקרן מדליות צ'רן (CMF). קרן המדליה מממנת את פרס מדליית צ'רן. זוכה המדליה מקבל 500,000 דולר, מתוכם 250,000 דולר פרס כספי והזוכה רשאי לבחור בארגון אחד או יותר לקבלת מימון בהיקף כולל של 250,000 דולר לתמיכה בתוכניות מחקר, חינוך או תוכניות הסברה אחרות בתחום המתמטיקה. כל האנשים החיים, ללא קשר לגיל או לייעוד, יהיו זכאים למדליה
.
הוועדה לבחירת הפרסים נבחרת על ידי הוועד הפועל של האיגוד המתמטי הבין־לאומי. שמו של יו"ר הוועדה מתפרסם בציבור, אך שמות חברי הוועדה האחרים נותרים אנונימיים עד להענקת הפרס בקונגרס.

תיאור המדליה - הצד הקדמי של מדליית צ'רן כולל את הטקסט "CHERN MEDAL" לאורך השפה העליונה ודיוקנו של שינג-שן צ'רן בגיל 73 במרכז. החתימה הסינית של צ'רן נמצאת משמאל לדיוקן, ואילו חתימתו האנגלית מימין. הטקסט "2004-1911" מציין את שנות לידתו ופטירתו, בהתאמה. הצד האחורי של המדליה מציג את משפט גאוס-בונה הכללי, שהוכח באלגנטיות ובאופן מהותי על ידי צ'רן בשנת 1944, שכונה לעיתים קרובות משפט צ'רן-גאוס-בונה. שמו של זוכה הפרס נחקק על שפת המדליה בגודל 2.5 אינץ' שעשויה מזהב ירוק 18 קרט מצופה זהב 24 קרט.

## זוכי המדליה

## ראו גם
* פרס צ'רן (Chern Prize) מוענק כל שלוש שנים על ידי הקונגרס הבין־לאומי של מתמטיקאים סינים , החל משנת 2001.
* פרס שינג-שן צ'רן (Shiing Shen Chern Mathematics Award) שנוסד בשנת 1986 על ידי האגודה המתמטית הסינית .

## קישורים חיצוניים
* 
* אתר האינטרנט הרשמי של האיחוד המתמטי הבינלאומי 
* 

## הערות שוליים

קטגוריה:פרסים למתמטיקה
קטגוריה:מדליות
דגל (מתמטיקה)

במתמטיקה, **דגל** הוא שרשרת סופית של תתי-מרחבים המסודרת ביחס להכלה. אם V מרחב וקטורי מממד סופי d, הדגלים המקסימליים שלו הם שרשראות באורך d, שבהן הפרש הממדים בכל צעד הוא 1. אוסף כל הדגלים נקרא יריעת הדגלים , וכאשר השדה סופי -- קומפלקס הדגלים . מכיוון שהחבורה הליניארית הכללית פועלת פעולה טרנזיטיבית על היריעה, אפשר לתאר אותה כמרחב המנה \ \operatorname{GL}_n(F)/\operatorname{B}_n(F), כאשר \operatorname{B}_n(F) היא תת-חבורת בורל (המייצבת אחד הדגלים).

בורל הוכיח (ב-1953) שחוג הקוהומולוגיה של יריעת הדגלים של \ \mathbb{C}^n היא \ \mathbb{C}[x_1,\dots,x_n]/\langle e_1,\dots,e_n \rangle, כאשר \ e_i הן הפולינומים הסימטריים האלמנטריים.

המושג משמש באופן כללי יותר גם עבור שרשראות של אובייקטים קומבינטוריים הסדורות ביחס להכלה, כגון הזוגות של קודקוד וצלע העוברת דרכו בגרף (ראו למשל מיון המישורים הפרויקטיביים הסופיים).

## ראו גם
* יריעת גרסמן
## קישורים חיצוניים
* 

קטגוריה:גאומטריה אלגברית
קטגוריה:קומבינטוריקה
הצלצול הגואל (סדרת טלוויזיה, 2020)

**הצלצול הגואל** (באנגלית: **Saved by the Bell**) היא סדרת טלוויזיה אמריקאית מוזרמת מסוגת הקומדיית מצבים שעלתה לשידור ב-25 בנובמבר 2020 ב-Peacock, ובוטלה במאי 2022 אחרי שתי עונות. זוהי סדרת המשך ישירה לסדרת הטלוויזיה "הצלצול הגואל" (1989–1993) ו-"הצלצול הגואל: שנות הקולג'" (1993–1994), העוקבת אחר כמה מאותן דמויות.

רוב השחקנים הראשיים מסדרת המקור (למעט דאסטין דיאמונד ודניס הסקינס, בתפקיד סקריץ' ומר בילדינג בהתאמה), חוזרים לתפקידיהם.

## עלילה
הסדרה מתרכזת בקבוצה חדשה של תלמידי תיכון בייסייד ממשפחות ממעמד גבוה ובני מעמד הפועלים, שהאחרונים הועברו לבית הספר כחלק מתוכנית של מושל קליפורניה, זאק מוריס, שהממשל שלו חווה ביקורת עקב סגירת יותר מדי בתי ספר תיכוניים עניים - כדי לשלוח תלמידים בעלי הכנסה נמוכה יותר לבתי הספר בעלי נתוני ההצלחה הגבוהים ביותר במדינה.

## שחקנים
### שחקנים ראשיים
* **דייזי חימנז** (הסקירי ולאזקז) - תלמידת שישית חכמה ושאפתנית שמתרגשת מהסיכוי ללמוד בתיכון בייסייד אחרי שבית הספר המקומי שלה נסגר.
* **מאק מוריס** (מיטשל הוג) - בנם החתיך, המקסים והמיוחד של המושל זאק מוריס וקלי קפובסקי.
* **לקסי חדד-דבריזיו** (ג'וזי טוטה) - מעודדת טרנסג'נדרית חדה לשונית.
* **איישה גרסיה** (אלישיה פסקואל-פנה) - חברתה הטובה ביותר של דייזי, כיפית אבל תחרותית מאוד, והקוורטרבקית החדש של בייסייד היי.
* **ג'יימי ספאנו** (בלמונט קמלי) - קפטן קבוצת הכדורגל בייסייד ובנה הילדותי והרגיש של ג'סי.
* **דבנטה יאנג** (דקסטר דארדן) - תלמיד חדש בבייסייד אשר אוהב מחזות זמר.
* **המנהל רונלד טודמן** (ג'ון מייקל היגינס) - השתלט על תפקידו של מר בלדינג כמנהל תיכון בייסייד.
* **ג'סי ספאנו** (אליזבת' ברקלי) - אמו של ג'יימי ויועצת ההדרכה של תיכון בייסייד.
* **איי.סי. סלייטר** (מריו לופז) - מורה לחינוך גופני ומאמן נבחרת הכדורגל בתיכון בייסייד.

### שחקנים משניים
* מארק פול גוסלאר בתפקיד **זאק מוריס**, תלמיד לשעבר בתיכון בייסייד, כיום מושל קליפורניה ואביו של מאק.
* טיפאני ת'יסן בתפקיד **קלי מוריס**, אמו של מאק, אשתו של זק מוריס והגברת הראשונה של קליפורניה.
* אד אלונזו בתפקיד **מקס**, הבעלים של "המקס".
* שאיין ג'קסון בתפקיד **רנה**, בעלה של ג'סי ואבא של ג'יימי שהוא סופר כושל.

### תפקידי אורח
* לארק וורהייס בתפקיד **ליסה טורטל**, מעצבת אופנה ותלמידה לשעבר בבייסייד.
* פטריק תומאס אובראיין בתפקיד **מר דיואי**, המורה למתמטיקה בבייסייד מהסדרה המקורית.
* סלניס לייבה בתפקיד **גברת חימנז**, אמה החרוצה של דייזי.
* קורטני לופז בתפקיד **מישל**, אישה שסלייטר פוגש בפגישה עיוורת ובהמשך מתחילה לצאת עמו.

## פרקים

## קישורים חיצוניים

## הערות שוליים

קטגוריה:Peacock: תוכן מקור

קטגוריה:סדרות נעורים אמריקאיות
קטגוריה:סדרות ספין-אוף אמריקאיות
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:תוכניות להט"ב אמריקאיות
קטגוריה:סדרות טלוויזיה אמריקאיות שעלו לשידור בשנת 2020
מרכז הסחר העולמי 7

**מרכז הסחר העולמי 7** (באנגלית: **7 World Trade Center**; בראשי תיבות: **7 WTC** או **WTC-7**) הוא שמם של שני בניינים, שהתקיימו באותו מקום באתר מרכז הסחר העולמי במנהטן תחתית שבניו יורק.

המבנה המקורי היה חלק ממרכז הסחר העולמי המקורי. בנייתו הושלמה בשנת 1987, והוא קרס בפיגועי 11 בספטמבר 2001 בשל שרפה שפרצה בו, ופגיעה ביסודותיו, בעת התמוטטות מגדלי התאומים הסמוכים. היה זה, לדעת הסוכנות הפדרלית שחקרה את קריסת המבנה, גורד השחקים הראשון בהיסטוריה שקרס בגלל אש.

## היסטוריה
המבנה המקורי היה בן 47 קומות, מחופה גרניט אדומה, והשוכר העיקרי בו הייתה חברת האחים סלומון  שחתמה על חוזה שכירות ארוך טווח בשנת 1988. המבנה החדש, שבנייתו החלה ב-2002 והושלמה ב-2006 הוא בן 52 קומות ומתנשא לגובה 186 מטרים (המבנה ה-28 בגובהו בניו יורק) ותופס שטח קרקע קטן במעט מזה של המבנה המקורי.

המבנה הנוכחי נפתח במאי 2006. שני המבנים נבנו והושכרו בידי איל הנדל"ן היהודי-אמריקאי לארי סילברסטיין שהחזיק בחכירה של הקרקע מידי רשות הנמלים של ניו יורק וניו ג'רזי.

ב-2007 בתום הליך משפטי ארוך בין סילברסטיין לחברת הביטוח שביטחה את המבנה, זכה סילברסטיין בפיצוי בסך 4.55 מיליארד דולר, לעומת אומדן שווי מיולי 2001 שעמד על 3.55 מיליארד, וסכום התביעה המקורי של סילברסטיין שעמד על 7.1 מיליארד, והתבסס על הטענה שיש לחשב את פגיעת כל אחד מהמטוסים בבנייני התאומים כ"מאורע" נפרד לפי הגדרתו בפוליסת הביטוח.
## גלריה

World_Trade_Center,_New_York_City_-_aerial_view_(March_2001).jpg | מרכז הסחר העולמי המקורי, ביחד עם מגדל 7 (המגדל החום הבולט מאחורי מגדלי התאומים)
Wtc7_from_wtc_observation_deck.jpg | הבניין המקורי, אוגוסט 1992
WTC Area With Building Numbers 50dpi contrast.jpg | צילום אווירי של חורבות מגדל 7 לצד חורבות מגדלי התאומים (מסומנות 1,2)

## קישורים חיצוניים

* 
* מרכז הסחר העולמי 7 באתר משרד האדריכלים סקידמור, אווינגס ומריל (SOM)  
* מרכז הסחר העולמי 7 באתר משרד המהנדסים WSP Global
* מרכז הסחר העולמי 7 באתר המועצה לבניינים גבוהים וסביבת מחיה עירונית (CTBUH)
* מרכז הסחר העולמי 7 באתר סילברסטיין פרופרטיס
* מרכז הסחר העולמי 7 באתר AECOM

קטגוריה:מנהטן: מגדלי משרדים
קטגוריה:פיגועי 11 בספטמבר
קטגוריה:אסונות קריסת מבנה
איגנץ רייך

**איגנץ רייך** (בהונגרית: **Reich Ignác**; ז'אמבק, 1821 – בודפשט, 18 באפריל 1887) היה סופר, משורר, מורה, מתרגם יהודי-הונגרי. רייך תרגם להונגרית חלק מספרי החומש וכן את ההגדה של פסח.

## ביוגרפיה
איגנץ רייך נולד בעיירה בת כ-5,000 תושבים במחוז פשט, שם אביו היה המזכיר של הקהילה היהודית. הוא החל את לימודיו בעיירה, שם למד תחילה תנ"ך ותלמוד (כנראה בחדר - הכינוי המקובל ביהדות האשכנזית המסורתית לתלמוד תורה – מסגרת הלימודים הבסיסית לילדים), ולאחר מכן נסע לאוראדיה (אז חלק מהונגריה במסגרת הקיסרות האוסטרית) תחילה למד בבית הספר היסודי בעיר, שם לימד אותו אחיו שלמה הונגרית וגרמנית, ואחר כך המשיך בגימנסיה. בשנת 1842 עבר לפשט כדי להמשיך בהשכלתו, אך ויתר בגלל קשייו הכלכליים. בשלב זה כבר דיבר הונגרית, גרמנית, צרפתית, עברית ולטינית. עד 1848 התחנך אצל משפחות יהודיות בפשט ואז חזר לעיירת הולדתו והחל ללמוד אנגלית במטרה להגר מהונגריה. אולם בשנת 1850 ניתנה לו האפשרות ללמד בבית הספר של הקהילה היהודית בסקשפהרוואר ולכן נטש את תוכנית ההגירה. משנת 1851 לימד בבית הספר של הקהילה היהודית של פשט, שם השתמש לראשונה בשפת ההוראה ההונגרית בהוראת הדקדוק העברי. הוא יזם את תרגום הטקסט העברי של המקרא להונגרית. הוא פרש בראשית שנות ה-80 של המאה ה-19. מאמריו בגרמנית פורסמו בעיתונות הקהילה היהודית ההונגרית. הוא תרגם את המנון הונגריה לעברית, אך גם כתב שירה בעצמו.

## עבודותיו העיקריות
* שירי אהבת מולדת (בודה, 1848)
* בית אל. Ehrentempel verdienter ungarischen Izraeliten (אוסף ספרי ביבליוגרפיה בשפה הגרמנית, פשט, 1856–1878)
* בית-לחם. Jahrbuch zur Beförderung des Ackerbaues, des Handwerks und der Industrie unter den Israeliten Ungarns (בודפשט, 1872–1873)
* טקס ליל הסדר לשני ערבי הפסח (בחו"ל עורכים שני לילות סדר). תרגום ההגדה להונגרית על בסיס הטקסט העברי. בודפשט, 1878 (מהדורה שנייה. בודפשט, 1882)
* ספר החומש הראשון (בראשית), תורגם מהמקור העברי, לשימוש בתי ספר ופרטיים (בודפשט, 1879)

## כתביו
Programm der Pester israelitsche Haupt- und Unterrealschule für das Schuljahr:
* Geschichtliche Skizzen der israelitischen Haupt- und Unterrealschule (1856)

פורסם במגזין "בן-חנניה":
* מוריץ הורשצקי, סקיצה ביוגרפית (Szeged, III. 1860)

פורסם במגזין "בית לחם":
* Der Ackerbau bei den Hebräern (Pest, I. 1871)
* Einen Monat in der altjüdischen Metropole (Pest, II. 1874)

(Magyar Izraelita) :פורסם במגזין "היהודי ההונגרי":
* סדרת מאמרים הומוריסטיים שכותרתם עורבים ספרותיים (1861–1864)
* בוחר'ל (בחור לומד תלמוד) סיפור

פורסם בספר השנה של וינטר:
*Der Jüdische Handelslehrling

"פורסם ב: "עלון היהודי":
* Das Armenwesen der alten Hebräer (סדרת מאמרים)

פורסם ב: "Ungarische Jüdische Wochenschrift"
* קבר אבות (סדרת מאמרים)

## לקריאה נוספת
* 
* לקסיקון יהודי הונגרי. העורך: פטר אויווארי. בודפשט, לקסיקון יהודי, 1929. עמ' 737. גישה מקוונת
* יוז'ף סיניאי: חייהם ויצירותיהם של סופרים הונגרים. בודפשט, 1891–1914. גישה מקוונת

## קישורים חיצוניים

* ביוגרפיה של איגנץ רייך 
*CERL Thesaurus איגנץ רייך

## הערות שוליים

קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:ילידי 1821
קטגוריה:נפטרים ב-1887
יואב כהן

**יואב כהן** (נולד ב-30 באוגוסט 1999) הוא גולש רוח ישראלי על גלשן מדגם IQFoil, אלוף אירופה לשנת 2020 (בדגם ניל פרייד). ייצג את ישראל באולימפיאדת טוקיו 2020 וסיים במקום הרביעי.

## ביוגרפיה
כהן גדל בקדימה ובקיסריה והוא בנם של חננאל, בעל חברת בנייה, ואיזבל שהייתה בעברה עיתונאית בצרפת. יש לו אחות אחת מנישואיה הראשונים של אמו. בגיל 7 החל להתאמן בגלישת רוח במסגרת קייטנת שייט ומאוחר יותר עבר להתאמן במועדון השייט הפועל שדות-ים תחת הדרכתו של שחף אמיר. מאחר שהיה קטן וצנום בשנות נעוריו, קיבל כהן בגיל 13 זריקות של הורמון גדילה. את שירותו הצבאי הוא העביר כספורטאי מצטיין בחיל הים.

## קריירה
באליפות העולם לנוער אשר נערכה בסין בשנת 2017, זכה כהן במדליית הזהב. הוא התחיל את האליפות עם ניצחונות בשני השיוטים הראשונים והמשיך לסיים במקומות הראשונים בשיוטים הבאים. בשיוט המדליות הוא סיים במקום החמישי אך בשקלול כל השיוטים ולאחר ניצחונות ב-7 שיוטים מתוך 13 בסך הכל, הוא נותר במקום הראשון הכללי עם 26 נקודות.

כהן השתתף לראשונה באליפות העולם לבוגרים בשנת 2016 באילת, וסיים במקום ה-52 הכללי. גם באליפויות העולם בשנים שלאחר מכן לא הצליח כהן להתברג בצמרת. במאי 2018 זכה במדליית הזהב בשיוט מהסבב העולמי במדמבליק שבהולנד.

התואר המשמעותי הראשון שלו בקריירה הבוגרת הגיע באליפות אירופה 2020 שנערכה בוילאמורה שבפורטוגל, שם זכה במדליית הזהב. את השיוט הראשון הוא סיים במקום השביעי, ובשלושת השיוטים הבאים סיים במקום השני. גם בשיוטים הבאים הצליח להתברג בצמרת, ובשיוט המדליות סיים במקום החמישי אשר העניק לו את המקום הראשון בשקלול כל השיוטים עם 45 נקודות, לפני שחר צוברי שזכה במדליית הכסף. באליפות העולם 2021 שנערכה בקדיס שבספרד, סיים כהן במקום החמישי. בעקבות הצלחתו בחר מאמן הנבחרת גור שטיינברג שכהן ייצג את ישראל באולימפיאדת טוקיו על פני שחר צוברי.

באולימפיאדת טוקיו 2020 סיים כהן במקום הרביעי. בשיוטיו הראשונים כהן לא הצליח להתברג בצמרת ובתום 12 השיוטים הראשונים, הוא הגיע לשיוט המדליות כשהוא מדורג במקום השביעי הכללי במרחק של 20 נקודות מהאיטלקי שבמקום השלישי וללא סיכוי ממשי לזכות במדליה. בשיוט המדליות השייט האיטלקי והשייט הפולני פסלו, וכדי לסיים במקום השלישי הכללי כהן היה צריך לסיים את שיוט המדליות במקום הראשון בתקווה שהשייט הסיני יסיים במקום החמישי ומטה. כהן אכן סיים ראשון בשיוט המדליות אך השייט הסיני סיים רביעי. בשקלול כל השיוטים כהן דורג במקום הרביעי הכללי עם 76 נקודות שליליות במרחק של נקודה אחת ממדליית הארד.

כהן נכלל ברשימת פורבס 30Under30 של מגזין פורבס ישראל לשנת 2022.

## קישורים חיצוניים

* יואב כהן, באתר איגוד השיט הבינלאומי
* 
* 
* 
* 

## הערות שוליים

קטגוריה:גולשי רוח ישראלים
קטגוריה:אלופי אירופה בספורט
קטגוריה:משתתפים ישראלים באולימפיאדת טוקיו (2020)
קטגוריה:פורבס 30Under30: ישראל
קטגוריה:בוגרי בית הספר משותף חוף הכרמל
קטגוריה:ישראלים שנולדו ב-1999
יחסי הממלכה המאוחדת – ליבריה

ממוזער|שגרירות ליבריה בלונדון
**יחסי הממלכה המאוחדת–ליבריה** הם יחסי החוץ בין ליבריה והממלכה המאוחדת.

## היסטוריה
בריטניה הייתה בין המדינות הראשונות שהכירו ברפובליקה החדשה. לאחר ביקורו של הנשיא ג'וזף ג'נקינס רוברטס בבריטניה בשנת 1848, העמידה המלכה ויקטוריה את ספינת הצי המלכותי HMS אמזון לרשותו ובני משפחתו, לנסיעה חזרה לליבריה.

בשנת 1961 ערכה המלכה אליזבת השנייה ביקור ממלכתי בליבריה והגיעה למונרוביה ביאכטה המלכותית בריטניה. הנשיא ויליאם טאבמן  העניק לה מתנה של שני היפופוטמים פיגמיים, שהגיעו באוניית משא בשנת 1962 ונשלחו לגן החיות וויפסנאדה. בשנת 1962 ביקרו הנשיא טאבמן ואשתו בבריטניה.

במרץ 2018 ביקרה משלחת פרלמנטרית בריטית במונרוביה, כחלק מחיזוק היחסים בין המדינות.

## נציגויות דיפלומטיות
* בריטניה מחזיקה בליבריה שגרירות במונרוביה.
* ליבריה מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שמואל ללקין

**שמואל ללקין** (8 בפברואר 1926 – 26 בנובמבר 2020) היה מבכירי עסקני הספורט בישראל, מנכ"ל ההתאחדות לספורט בישראל בשנים 1962–1995, שעמד בראש ארבע משלחות אולימפיות של ישראל – מקסיקו (1968), מינכן (1972), מונטריאול (1976), לוס אנג'לס (1984). ללקין נשא את הנאום המפורסם לאחר פרשת טבח הספורטאים באולימפיאדת מינכן, בו הצהיר כי ישראל תמשיך להשתתף במשחקים האולימפיים. בצעירותו היה ללקין שחקן כדורעף וטניס שולחן במסגרת מועדון הפועל תל אביב, ואף לחם במסגרת הפלמ"ח כמפקד כיתה, ומאוחר יותר במלחמת השחרור כקצין.

## ביוגרפיה
ללקין נולד בתל אביב ומצעירותו היה ספורטאי פעיל בענפי הכדורעף, כדורסל, טניס וטניס שולחן במסגרת מועדון הפועל תל אביב.

בגיל 17 הצטרף להגנה, סיים קורס מפקדי כיתות בשפיה והדריך בגדודי הנוער (גדנ"ע). התגייס לפלמ"ח באוקטובר 1943 ושירת בקיבוץ קריית ענבים, ברמת רחל ובבית הערבה. בנובמבר 1945, כאשר היה מפקד כיתה בבית הערבה, הוביל יחידת סיור מבית הערבה לרמת רחל, כאשר מארב בריטי תפס את היחידה וגרם לכך שהחוליה נידונה לשבע שנות מאסר באשמת נשיאת נשק. ללקין שוחרר מהמאסר באוגוסט 1947, והמשיך לשרת כמפקד מחלקה בחטיבת הראל. במלחמת העצמאות עלה כמפקד פלוגה בשיירה האחרונה שעלתה לירושלים, השתתף בקרבות על שועפאט, אזור הר הצופים - האוניברסיטה העברית, ובניסיון כיבוש של אוגוסטה ויקטוריה. לאחר המלחמה גויס לצה"ל וסיים קורס מפקדי גדודים ואת בית ספר לפיקוד ומטה. היה מדריך בקורס מג"דים, קצין אג"ם חטיבה 7 בשנים 1951–1953, מפקד יחידת סיור 7, עוזר קצין אג"מ בפיקוד דרום בשנת 1955, וקצין אג"ם הגנה מרחבית של פיקוד דרום.

לאחר שחרורו מהצבא בשנת 1962, מילא שורה של תפקידים בספורט הישראלי, ביניהם חבר ההנהלה של איגוד הטניס, יו"ר הקרן לעידוד ספורטאים של הוועד האולימפי ומנכ"ל ההתאחדות לספורט בישראל במשך שנים רבות. במס

לאחר טבח הספורטאים באולימפיאדת מינכן הודיע ללקין, לאחר התייעצות עם ראש הממשלה גולדה מאיר, בנאום שנשא בשפה העברית, כי משלחות ישראל ימשיכו גם בעתיד להתחרות במשחקים האולימפיים. לימים סיפר ללקין כי בסיור שערך בכפר האולימפי במינכן כחודש לפני האולימפיאדה התריע על מחדלי אבטחה רבים, אך איש לא לקח את דבריו ברצינות. בשנים שלאחר הטבח, פעל רבות להנצחת הספורטאים הישראלים שנרצחו, בטקסים הרשמיים במשחקים האולימפיים.

מיזם נוסף של ללקין, במסגרת תפקידו כמנכ"ל ההתאחדות לספורט היה הקמתו של מטווח הקליעה האולימפי בהרצליה. כמו כן היה פעיל שנים רבות במכון הלאומי למצוינות בספורט וינגייט.

ללקין, שהיה שנים רבות תושב שכונת צהלה בתל אביב, היה נשוי לירדנה עד למותה ב-2017 ואב לשני ילדים. כיהן במשך 10 שנים כיו"ר השכונה, וכיו"ר מרכז הספורט (הקאנטרי) השכונתי והיה ממייסדי מועדון הטניס של הפועל צהלה.

בשנותיו האחרונות התגורר ללקין בדיור מוגן בכפר סבא. הוא נפטר ב-26 בנובמבר 2020 והובא למנוחות בבית הקברות מנוחה נכונה בכפר סבא.

## לקריאה נוספת
* אודי כרמי, עלייתה ושקיעתה של ה'עסקונה' הפוליטית בספורט הישראלי

## קישורים חיצוניים
* העמוד של שמואל ללקין באתר מוזיאון הפלמ"ח.
* פוסט מס' 903 – אולימפיאדת הדמים, מתוך הבלוג של יואש אלרואי, מכיל את נוסח הנאום המלא שנאם ללקין ב-6 בספטמבר 1972

## הערות שוליים

קטגוריה:אישים הקבורים בבית הקברות מנוחה נכונה כפר סבא
קטגוריה:עסקני ספורט ישראלים
קטגוריה:אנשי היישוב ילידי הארץ
קטגוריה:מנכ"לים ישראלים
קטגוריה:תל אביב-יפו: אישים
קטגוריה:צהלה: אישים
קטגוריה:ישראלים שנולדו ב-1926
קטגוריה:ישראלים שנפטרו ב-2020
Rhinoplasty

**Rhinoplasty** (בעברית: **ניתוח אף**) הוא מיני-אלבום של פריימוס. הוא יצא לאור ב-11 באוגוסט 1998 על ידי אינטרסקופ רקורדס ובו קאברים לשירים של אמנים כמו סטנלי קלארק, מטאליקה וג'רי ריד.

התקליטור כולל גם תקליטור אינטראקטיבי שבתוכו יש סרטון סטופ מושן מחימר של השיר "The Devil Went Down to Georgia". המהדורה המחודשת של הוויניל לשנת 2018 כוללת את "The Devil Went Down to Georgia" כשיר השמיני.

הגרסה החיה של "Tommy the Cat" מבוצעת עם "The Awakening" באמצע.

השיר המקורי היה של The Reddings מאלבומם "The Awakening" משנת 1980, וכבר בוצע בעבר על ידי לס קלייפול ו"המקרל הקדוש" באלבומם "Highball with the Devil".

## עטיפת האלבום
אומנות הכריכה מציגה דמות מחרסית המפוסלת על ידי קלייפול, יחד עם אותיות קאטאקאנה יפניות בקצה הימני, הנקראות "ネセソトナニツキノハ", או "Nesesotonanitsukinoha".

## ביקורות

בסקירתו ל-AllMusic מתאר סטיבן תומאס ארלוויין את המיני-אלבום כ"אוצר קטן נוסף למעריצים". הוא מציין כי "הלהקה לא בחרה קאברים מפתיעים" אלא "מפצה על כך בהופעות נהדרות" ו"עיבודים מדהימים שלעיתים קרובות הם בלתי צפויים", והגיע למסקנה ש"זה לא מאכזב".

## רשימת שירים

## מצעדים

## קישורים חיצוניים

## הערות שוליים

קטגוריה:מיני-אלבומי חברת אינטרסקופ רקורדס
בלאק פריידיי (חגיגות)

**בלאק פריידיי** (באנגלית: **Black Friday**), המוכר גם כ**מד פריידיי** (**Mad Friday**), **פרנטיק פריידיי** (**Frantic Friday**) ו**בלאק איי פריידיי** (**Black Eye Friday**) הוא כינוי ליום שישי האחרון לפני חג המולד בבריטניה הגדולה.

זהו הלילה הפופולרי ביותר לעריכת מסיבות חג מולד במפעלים ובמשרדים, וכתוצאה מכך הוא אחד הלילות העמוסים ביותר בשנה עבור שירותי העזרה הראשונה והמשטרה.

## שם
המונח Black Friday נוצר כעגה של שירות הבריאות הלאומי והמשטרה, ונכנס ללקסיקון הפופולרי. מאז 2013, החלה העיתונות להשתמש במונח Mad Friday, על מנת למנוע בלבול עם בלאק פריידיי האמריקאי בנובמבר, שהפך ליותר ויותר פופולרי בבריטניה, עקב שיווק על ידי קמעונאים אמריקאים.

בחלקים מסוימים של בריטניה מוכר גם השם Black Eye Friday, בשל המספר הגבוה מהרגיל של קטטות שפורצות בברים, פאבים ומועדונים באזור.

לעיתים הוא נקרא Builders' Friday, כאשר הוא יום העבודה האחרון עבור עובדי בנייה רבים.

בכמה עיירות, בעיקר במחוז דבון, הוא מוכר גם בשם Factory Friday, כאשר הוא יום העבודה האחרון עבור עובדי מפעל רבים, שמסיימים את עבודתם בצוהרי אותו יום, ומבלים את שארית היום בבילוי בפאבים.

## חששות בטיחות ודרכי מניעה
כהכנה מראש לחגיגות, מתחילים גורמי המשטרה ושירותי העזרה הראשונה בהכנותיהם לבלאק פריידיי בתחילת חודש דצמבר. ארגון Ambulance Trusts הפועל ברחבי המדינה מתכנן ומציב תאי מעצר לשיכורים ("drunk tanks") במרכזי הערים כדי להקל את העומס בבתי החולים ובתאי המשטרה. חלק מניידות השירות המובחרות יכולות לטפל בעד 11 אנשים בו-זמנית עם שמונה מיטות, מושבים עם רצועות ריסון ושתי מקלחות, ומחירן יכול להגיל לעד 500,000 ליש"ט. במנצ'סטר, גלאי מתכות זמניים, או "קשתות סכין" (knife arches), הוצבו בחלקים העמוסים ביותר של העיר כדי להבטיח לציבור שלא יורשו כלי נשק מכל סוג שהוא.

### רשתות חברתיות
בדצמבר 2013, קידמה משטרת מנצ'סטר רבתי את ההאשטאג #MadMancFriday, כדי לחשוף כמה מהדברים המביכים שחוגגים היו מוכנים לעשות, בתקווה שזה ירתיע אותם מלהשתכר בפומבי שוב בשנה הבאה.

ארגון Christian Nightlife Initiatives החל בקמפיין "StaySafe" שמטרתו לעודד התנהגות אחראית ברשתות החברתיות.

בדצמבר 2018, משטרת סקרבורו צייצה כל שיחת 999 שקיבלה כדי להעלות את המודעות. משערים כי בלאק איי פריידיי יוצר לחץ אדיר על המשאבים המקומיים באמצעות התנהגות אנטי-חברתית.

## תאריכים
בלאק פריידיי מתרחש מדי שנה ביום שישי האחרון שלפני יום חג המולד.

## הערות שוליים

קטגוריה:אירועים בחודש דצמבר
קטגוריה:אירועי וחגיגות חג המולד
קטגוריה:הממלכה המאוחדת: תרבות
פרס צ'רן

**פרס צ'רן** (באנגלית: The **Chern Prize**) הוא פרס שנוסד בשנת 2001 לכבוד פרופסור שינג-שן צ'רן. פרס צ'רן מוענק מדי שלוש שנים בקונגרס הבין־לאומי של מתמטיקאים סינים  בגין "תרומות יוצאות דופן למחקר מתמטי או לפעילות שירות ציבורי לתמיכה במתמטיקה". הזוכים נבחרים על ידי ועדה של מתמטיקאים להכיר בהישגיהם של מתמטיקאים ממוצא סיני. בשנת 2010 התקיים בבייג'ינג אירוע הנצחה מיוחד בנוסף למעמד הפרס הרגיל לחגיגת מאה שנה להולדתו של פרופסור צ'רן.

## זוכי הפרס

## ראו גם
* מדליית צ'רן מוענק בקונגרס הבין־לאומי של המתמטיקאים (ICM), החל משנת 2010.
* פרס שינג-שן צ'רן (Shiing Shen Chern Mathematics Award) שנוסד בשנת 1986 על ידי האגודה המתמטית הסינית .

## קישורים חיצוניים
* אתר האינטרנט הרשמי של הקונגרס הבין־לאומי של מתמטיקאים סינים.

## הערות שוליים

צ'רן
יעל צבעוני

**יעל צבעוני** (נולדה ב-14 בינואר 1979) היא משוררת ועורכת ישראלית.

## ביוגרפיה
צבעוני נולדה בירושלים לד"ר לאה צבעוני ולפרופסור דן צבעוני. במהלך שירותה הצבאי שימשה כמש"קית ת"ש בגדוד הסיור הבדואי. את לימודי התואר ראשון בספרות עברית סיימה באוניברסיטת תל אביב (בהצטיינות), ולאחר מכן המשיכה לימודי תואר שני בספרות בתוכנית לכתיבה יוצרת באוניברסיטת חיפה.

בשנת 2014 ייסדה את "מבעד למילים – בית לכתיבה יצירתית". בו מנחה ומלווה כותבים ותהליכי יצירה. מכשירה מנחי סדנאות כתיבה, במיזם משתתפים יוצרים כמו ערן צור, גלעד כהנא, טל ניצן, נעם פרתום, רון דהן. עורכת. למדה התמקדות ומדיטציה ומשלבת בסדנאות הכתיבה עולמות נוספים. במהלך השנים היא הנחתה סדנאות כתיבה עבור ספריות, מתנ"סים, בתי אבות, בתי ספר, חברות וארגונים, מעגלי נשים. מלבד שני ספריה, פורסמו שיריה במבחר כתבי עת כגון "המוסך" ו"מאזניים". במשך תקופה, כתבה טור למעריב.

בנוסף, היא מפיקה את סדרת "כותבים בעקבות כותבים" – מפגשי כתיבה והשראה בעקבות יוצרים – סופרים, משוררים, מוזיקאים. היא גם היוזמת של מיזם "סיפור של חיים" – כתיבת סיפורי חיים בהתנדבות עבור חולי פוסט טראומה. במהלך הפרויקט ראו אור למעלה מעשרה ספרים.

צבעוני גרה באבן יהודה עם שתי בנותיה.
### ספרי שירה
* **'אחרי סוף הסיפור**'. עורכת: נורית זרחי, הוצאת צבעונים, 2012
* **'משהו קורה לאישה**'. עורכת: מיה טבת דיין, הוצאת צבעונים, 2020 בסיוע קרן קיימת לישראל
* **על שפת מה**, הוצאת לוקוס, 2025

### אנתולוגיות בעריכתה
יעל צבעוני מנחה סדנאות כתיבת שירה בשם "מבעד למילים" במשך השנים אספה וערכה מספר אנתולוגיות סיפורים ושירים של תלמידיה.
* **מבעד למילים**, 2011
* **שזורים**, 2015
* **נחשפים**, 2016
* **סיפור חיי**, 2018
* **ללא כותרת**, 2018

## לקריאה נוספת
* ידיעות אחרונות. 24 שעות. מדור שיר ביום. "ירח מלא" מאת יעל צבעוני. 28 בנובמבר 2012

## קישורים חיצוניים
* אילן ברקוביץ', ניתוח השיר "בת ארבעים" מאת יעל צבעוני, 8 בספטמבר 2020
*משה גרנות, מבט נשי על האישה.
* 
* הופיע גם ב"חדשות בן-עזר" 31 בדצמבר 2020. כתב העת "המסדרון", גיליון 12, דצמבר 2020
* 
*יעל צבעוני, לא מחוברת למציאות: כוחה של המילה הכתובה. מעריב, מוסף סגנון, 20 ביולי 2011
* 
*יצאתי להודו, תכף אשוב – טור ב-nrg במהלך טיול בהודו
* שירים מאת יעל צבעוני בכתב העת מאזניים של אגודת הסופרים
* שרית פיילין, ביקורת על הספר "משהו קורה לאישה", בבלוג 'אוצר מילים'
* 
*שלומית כהן-אסיף, המומלצים, סלונט, 5 בספטמבר 2021
* שרי שביט, שיר מתוך משהו קורה לאישה בתוכנית 'שוברים שורה', באתר ערוץ הכנסת, 5 באוגוסט 2020

## הערות שוליים

קטגוריה:אבן יהודה: אישים
קטגוריה:משוררות ישראליות
קטגוריה:משוררים ישראלים
קטגוריה:עורכות ישראליות
קטגוריה:עורכים ישראלים
קטגוריה:בוגרות תיכון עירוני ג' (ירושלים)
קטגוריה:בוגרי תיכון עירוני ג' (ירושלים)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משוררים כותבי עברית
קטגוריה:משוררות כותבות עברית
קטגוריה:ישראליות שנולדו ב-1979
קטגוריה:ישראלים שנולדו ב-1979